Herman Fredrik Zeiner-Gundersen

Herman Fredrik Zeiner-Gundersen (1915–2002) var en norsk general; han var forsvarssjef fra 1972 til 1977, og deretter formann for NATOs militærkomité til 1980.

Biografi
Zeiner-Gundersen ble født i Helsingfors til skipsmegler Herman Gundersen og hans hustru Annette Zeiner-Henriksen, og vokste opp i Kristiania. 

Han begynte på Krigsskolen, ble løytnant i 1936 og fullførte Den militære høyskole i 1938. Han kom så tilbake til Befalsskolen for Hærens artilleri som inspeksjonsoffiser og nestkommanderende. Elevenes eksamen startet 9. april 1940, men luftvernsirenenes varsling satte en brå stopp på eksamen. Skolens luftvernlinje ble fordelt til Oslo Luftvern og beskjøt tyske fly, mens offiserene og skolens øvrige elever ble underlagt Artilleriregiment nr. 2 (AR 2) der de tilhørte artilleribataljon Hegstad, hvor Zeiner-Gundersen inngikk i staben som adjutant. Bataljonen deltok aktivt i kamphandlingene i Sør-Norge våren 1940. Sammen med flere fra krigsskolekullet drog Zeiner-Gundersen 1941 via Sverige, Sovjetunionen og Kina til Canada. Etter et opphold der kom han til den norske militærmisjonen i New York og april 1942 til Storbritannia, hvor artilleribatteriet i den norske brigaden i Skottland ble hans virkefelt.

Han giftet seg med Marit Pedersen i 1948.

Han var sjef for Distriktskommando Trøndelag 1963–64, stabssjef i Forsvarsstaben 1964–1967, øverstkommanderende i Nord-Norge 1967-1971, og ble utnevnt til generalløytnant i 1970. Zeiner Gundersen ble utnevnt til full general i 1972 og var forsvarssjef fra 1972 til 1977. Fra 1977 til 1980 var han formann for NATOs militærkomité.

Han bodde i Blommenholm.

 Utmerkelser 
I egenskap av forsvarssjef mottok Zeiner-Gundersen, som den siste, storkorset av St. Olavs Orden i 1977 for «innsats for Norges forsvar»Norges Statskalender 1986 s. 540..

Zeiner-Gundersen var også innehaver av Deltagermedaljen med rosett.Jens Christian Magnus: «Herman Zeiner-Gundersen», nbl.snl.no, besøkt 14. mai 2014.

 Bibliografi 


 Referanser 


Kategori:Generaler i Hæren (Norge)
Kategori:Medlemmer av Brigaden i Skottland
Kategori:Storkors av St. Olavs Orden
Kategori:Deltagermedaljen
Kategori:Norges forsvarssjefer